Εντουάρ ντε Λαμπουλέ

Ο Εντουάρ ντε Λαμπουλέ (Édouard René Lefèbvre de Laboulaye, Παρίσι 18 Ιανουαρίου 1811 - Παρίσι 25 Μαΐου 1883) ήταν Γάλλος νομικός, ποιητής, συγγραφέας και ακτιβιστής ενάντια της δουλείας. Το 1865 συνέλαβε την ιδέα κατασκευής ενός μνημείου που θα παρουσιαζόταν από τον γαλλικό λαό στις Ηνωμένες Πολιτείες ; αυτή η ιδέα οδήγησε στο Άγαλμα της Ελευθερίας στο λιμάνι της Νέας Υόρκης. Το σκεπτικό του ήταν πως το άγαλμα θα βοηθούσε στην ενδυνάμωση των σχέσεων ανάμεσα στη Γαλλία και τις Ηνωμένες Πολιτείες. Συνέλαβε επίσης την ιδέα κατασκευής του λιγότερο γνωστού διδύμου του, που βρίσκεται στο Παρίσι.

 Ο Λαμπουλέ εντάχθηκε στο δικηγορικό σώμα το 1842 και εξελέγη καθηγητής συγκριτικού δικαίου στο Πανεπιστήμιο της Γαλλίας (1849). Μετά την Παρισινή Κομμούνα το 1870, εξελέγη στην εθνοσυνέλευση, αντιπροσωπεύοντας το διαμέρισμα του Σηκουάνα. Ως γραμματέας της Επιτροπής των Τριάντα για το Σύνταγμα αποδείχθηκε αποτελεσματικός αναγκάζοντας τους Μονάρχες να θεσπίσουν την Τρίτη Δημοκρατία. Το 1875 εξελέγη ισόβιος γερουσιαστής, και το 1876 διορίστηκε διευθυντής στο Πανεπιστήμιο της Γαλλίας, συνεχίζοντας τις διαλέξεις του στο συγκριτικό δίκαιο από το 1877. Ήταν πρόεδρος της Γαλλικής Ένωσης κατά της Δουλείας και πρόεδρος της Ένωσης Πολιτικής Οικονομίας. Υπήρξε πάντοτε προσεκτικός παρατηρητής της πολιτικής των Ηνωμένων Πολιτειών της Αμερικής και θαυμαστής του συντάγματος τους. Έγραψε ένα τρίτομο έργο για την πολιτική ιστορία των Ηνωμένων Πολιτειών και το εξέδωσε στο Παρίσι την περίοδο που η Δεύτερη Αυτοκρατορία του Ναπολέοντα Γ΄ βρισκόταν στο ζενίθ της. Κατά τη διάρκεια του Εμφυλίου Πολέμου, υπήρξε ένθερμος θαυμαστής της Ένωσης (Βόρειοι) και της κατάργησης της δουλείας, εκδίδοντας ιστορίες για την πολιτισμική σύνδεση των δύο εθνών. Με τη λήξη του Πολέμου το 1865, έγινε πρόεδρος της Γαλλικής Επιτροπής Χειραφέτησης,που βοήθησε τους νέους σκλάβους που άρχισαν να φτάνουν στις Ηνωμένες Πολιτείες. Την ίδια χρονιά συνέλαβε την ιδέα κατασκευής ενός αγάλματος το οποίο θα απεικόνιζε την ελευθερία και θα δινόταν ως δώρο στις Ηνωμένες Πολιτείες, σαν σύμβολο των ιδεών που είχαν καταργηθεί από τον Ναπολέοντα Γ΄. Ο γλύπτης Φρεντερίκ Ωγκύστ Μπαρτολντί, φίλος του Λαμπουλέ, έκανε την ιδέα αυτή πραγματικότητα. Ο Λαμπουλέ στον ελεύθερο χρόνο του έγραφε ποίηση. Ένα από τα ποιήματά του, το «Το Μπλε Πουλί» (L'Oiseau bleu), μελοποιήθηκε από τον Βικτόρ Μασέ. Ο Λαμπουλέ μετέφρασε επίσης στα γαλλικά την αυτοβιογραφία του Βενιαμίν Φραγκλίνου και τα έργα του θεολόγου William Ellery Channing. Ο Λαμπουλέ έγραψε αρκετά βιβλία. Τα βιβλία που σχετίζονται με τις Ηνωμένες Πολιτείες περιλαμβάνουν : Political History of the United States (3 τόμοι, 1855–66) ; ελληνικά : Πολιτική Ιστορία των Ηνωμένων Πολιτειών The United States and France (1862) ; ελληνικά : Οι Ηνωμένες Πολιτείες και η Γαλλία Paris en Amerique (1863), μεταφράστηκε στα αγγλικά από τη Mary Louise Booth ; ελληνικά : Το Παρίσι στην Αμερική The Poodle-Prince (1868), μεταφράστηκε στα αγγλικά από τη Mary Robinson το 1895 Ο Λαμπουλέ ήταν μια σημαντική ιστορική φιγούρα στην ταινία National Treasure: Book of Secrets (ελληνικά : Στα ίχνη του χαμένου θησαυρού : Το βιβλίο με τα μυστικά) Khan, Yasmin Sabina (2010) Enlightening the world: the creation of the Statue of Liberty p.40. Cornell University Press, 2010 Mayeur, Jean Marie; Corbin, Alain; Schweitz, Arlette (1995), Les immortels du Sénat, 1875-1918: les cent seize inamovibles de la Troisième République, Publications de la Sorbonne, pp. 366 Foner, Eric (1998). The Story of American Freedom. New York City: W.W. Norton & Company. p. 115 John Bigelow, U.S. lawyer and statesman (1817–1911) wrote a mini biography on Laboulaye entitled Some Recollections of the Late Edouard Laboulaye, 1889, self-published Yasmin Sabina Khan Enlightening the world: the creation of the Statue of Liberty, Cornell University Press, 2010, p. 40 Frédéric Passy, Édouard Laboulaye: conférence faite à la Société du travail, Paris, ed. Guillaumin, 1884, en ligne sur Gallica BNF Magda Moiola, Il pensiero politico di Édouard Laboulaye, Università degli Studi di Pavia - Facoltà di Lettere e Filosofia, 1998, p. 228 Walter Dennis Gray, Interpreting American democracy in France: the career of Édouard Laboulaye, 1811-1883, Newark, University of Delaware Press, 1994, (Biographie d'Édouard Laboulaye) Dates and other biographical information in this article are drawn from Appletons' Cyclopædia of American Biography 1887-89 Στίχος του Λαμπουλέ Lyric by Laboulaye Έργα του/της Εντουάρ ντε Λαμπουλέ στο Project Gutenberg Works by or about Édouard René de Laboulaye στο Internet Archive Works by Édouard René de Laboulaye στο LibriVox (βιβλία ανοιχτά στο κοινό) The Statue of Liberty Laboulaye brought to NYC Αρχειοθετήθηκε 2020-03-14 στο Wayback Machine.